A bahreini nagydíj időmérőedzésén a 21. rajtkockát szerezte meg, de Adrian Sutil öt rajthelyes büntetését követően egy helyet előrébb lépett. A futamon a 36. körben adta fel a versenyt, így Jean-Éric Vergne és Adrian Sutil után ő volt a harmadik kieső. A kínai nagydíj hétvégén az időmérő edzésen a 20. rajtkockát szerezte meg és a másnapi futamon is itt fejezte be a versenyt két kör hátrányban. A spanyol nagydíj kvalifikációján csapattársát megelőzve a 20. helyről rajtolhatott el a vasárnapi futamon, de miután Jean-Éric Vergne a 2. szabadedzésen szabályt szeget, amiért 10 helyes rajtbüntetést kapott, így Ericsson előre lépett a 19. rajtpozícióba. A versenyen az 5. körben Pastor Maldonadóval ütközött, ezt az esetet vizsgálta a versenyfelügyelők. Később ezért az incidensért stop and go büntetést kapott a Lotus pilótája. A verseny során Ericsson és Räikkönen ellen is indult vizsgálat, de egyik pilótát sem találták hibásnak. A futamot a 20. helyen fejezte be. A monacói versenyhétvégén az időmérő edzésen az utolsó helyet szerezte meg, de a versenyen a bokszutcából kellett rajtolnia, miután az időmérő első részében ütközött Felipe Massa autójával, melynek köszönhetően a brazil nem vehetett részt a Q2-ben. A versenyt 1 körös hátránnyal a 11. helyen fejezte be.